Covid-19-statistieke: Net-net meer as duisend nuwe gevalle‘n Onderwyser by ‘n skool in Alexandra berei ‘n vertrek voor vir leerders wat positief vir Covid-19 toets. (Foto: Luca Sola/AFP) Suid-Afrika se herstelkoers weens Covid-19 staan in hierdie stadium op 93%, terwyl 1 102 nuwe gevalle van die virus bevestig is. Dr. Zweli Mkhize het Maandagaand gesê 1 391 155 mense het tot dusver van die virus herstel, nadat altesame 1 492 909 gevalle van Covid-19 in Suid-Afrika bevestig is. Nog 195 sterftes is bevestig. Hiervan was 25 in die Oos-Kaap, 11 in die Vrystaat, 58 in Gauteng, drie in KwaZulu-Natal, 30 in Noordwes, ses in die Noord-Kaap en 62 in die Wes-Kaap. Die land se sterftesyfer staan tans op 48 094. Mkhize sê Suid-Afrika het tans 53 660 aktiewe gevalle van Covid-19. Aktiewe gevalle: Oos-Kaap 1 257 Vrystaat 7 434 Gauteng 5 246 KwaZulu-Natal 18 633 Limpopo 1 705 Mpumalanga 1 987 Noordwes 5 434 Noord-Kaap 3 621 Wes-Kaap 8 343